එමඟින් බලපත්‍රලාභී බස්රථ හිමියන්ට මේ ඉන්ධන මිල සංශෝධනය හේතුවෙන් ගාස්තු ඉහළ නැංවීමේ අවශ්‍යතාවක්ද පැන නොනඟිනු ඇත.මඟී ප්‍රවාහන ත්‍රීරෝද රථ වෙනුවෙන් දිනකට පෙට්‍රල් ලීටර් 3 ක් සඳහා ලීටරයට රුපියල් 10 බැඟින් ඉන්ධන සහනාධාරයක් ඔවුන්ගේ බැංකු ගිණුම් වෙත ලබාදීමට ද පියවර ගෙන තිබේ.ඊට අමතරව ධීවර අමාත්‍යාංශයේ නිර්දේශ අනුව බෝට්ටු හිමියන් දෛනිකව භාවිත කරන ඉන්ධන ප්‍රමාණය සළකා වැඩි වූ ඉන්ධන ගාස්තුව මේ සතියේ සිට ඔවුන්ගේ බැංකු ගිණුම්වලට බැර කෙරේ.මේ අතර ජාතික ප්‍රවාහන කොමිසමේ හා ජාතික ළමාරක්ෂක අධිකාරියේ ලියාපදිංචිවී ඇති පාසල් සිසුන් ප්‍රවාහනය කරන වාහන සඳහා ඔවුනට ද දිනකට ධාවනය කරනු ලබන දුර ප්‍රමාණය අනුව සහනාධාරය ලබා දෙයි.ඊට අමතරව විදුලි බලය නොමැති පවුල් වෙත සමෘද්ධි නිලධාරීන්ගේ මාර්ගයෙන් ඉදිරි දින කිහිපය තුළ විශේෂ භූමිතෙල් සහනාධාර මුද්දරයක් නිකුත් කිරීමටද කටයුතු යොදා තිබේ..